यहीं माधुरी दीक्षित के साथ एपल के CEO टिम कुक ने खाया वड़ा पाव, एशिया के टॉप 50 में शामिल है ये रेस्टोरेंट
Mumbai's 'Swati Snacks'restaurant, where Apple CEO Tim Cook along with Madhuri Dixit ate vada pav, मुंबई का 'स्वाति स्नैक्स' रेस्टोरेंट, यहीं माधुरी दीक्षित के साथ एपल के CEO टिम कुक ने खाया वड़ा पाव
देश की आर्थिक राजधानी में 'स्वाति स्नैक्स' रेस्टोरेंट से कोई अनजाना नाम नहीं है। मुंबई के बांद्रा कुर्ला कॉम्प्लैक्स का यह रेस्टोरेंट देश में तब चर्चा में आया जब एपल के सीईओ टीम कुक ने यहां बॉलीवुड एक्ट्रेस माधुरी दीक्षित के साथ वड़ा पाव खाया। इस रेस्टोरेंट के शुरू होने की कहानी भी उतनी ही दिलचस्प है, जितना की टिम कुक का सफर।
सिंगल मदर मीनाक्षी ने 60 साल पहले खोला था ये रेस्टोरेंट 
यह रेस्टोरेंट 60 साल पहले साल 1963 में एक सिंगल मदर मीनाक्षी झावेरी ने अपने घर के कुक के साथ मिलकर शुरू किया था। तब यहां चार आने में खाने की चार वैरायटी मिलती थी। ये थी- सेव पुरी, भेल पुरी, रगड़ा पेटिस और पानी पुरी। आज यह एसेंस और एशिया की लिस्ट में शामिल है। इस लिस्ट में एशिया के 50 सबसे बेहतरीन रेस्टोरेंट्स को ही शामिल किया गया है। यह लिस्ट बेहतरीन शेफ तैयार करते हैं।
मुंबई के अलावा अहमदाबाद में रेस्टोरेंट के 2 ब्रांच
1979 में मीनाक्षी के मौत के बाद उनके बच्चों आशा और आनंद ने रेस्टोरेंट को आगे बढ़ाया। आशा ने रेस्टोरेंट के मेन्यू में कई सारी डिश को ऐड किया। अब इस रेस्टोरेंट के 4 ब्रांच है, जिसमें से 2 ब्रांच अहमदाबाद और 1 मुंबई के नरीमन प्वाइंट में है। साथ ही, सांताक्रूज में एक क्लाउड किचन भी शुरू किया गया है।
आज 'स्वाति स्नैक्स' में देश के जाने माने लोग पहुंचते हैं, जिसमें मुकेश अंबानी और तबला वादक जाकिर हुसैन भी हैं। जाकिर हुसैन जब भी मुंबई में हुआ करते थे, आमतौर पर यहां आते रहते थे।
प्रधानमंत्री से मिले टिम कुक 
भारत दौरे पर आए एपल के सीईओ टिम कुक ने बुधवार को प्रधानमंत्री नरेंद्र मोदी से मुलाकात की। टिम ने पीएम मोदी से मुलाकात के बाद ट्वीट कर फोटो शेयर की और कहा कि, 'गर्मजोशी से स्वागत करने के लिए प्रधानमंत्री नरेंद्र मोदी को धन्यवाद। हम भारत के भविष्य पर टेक्नोलॉजी के पॉजिटिव इम्पेक्ट के आपके विजन को शेयर करते हैं - शिक्षा और डेवलपर्स से लेकर मैन्युफैक्चरिंग और पर्यावरण तक, हम देश भर में ग्रोथ और निवेश के लिए कमिटेड हैं।'
कुक के ट्वीट पर जवाब देते हुए प्रधानमंत्री ने कहा कि आपसे मिलकर बेहद खुशी हुई। कई विषयों पर विचारों का आदान-प्रदान करके अच्छा लगा। इसके साथ ही भारत में टेक्नोलॉजी से हो रहे परिवर्तनों को हाईलाइट किया।
यह भी पढ़ें...
मुंबई के बाद एपल का दूसरा स्टोर दिल्ली में खुला
भारत में एपल का दूसरा ऑफिशियल स्टोर साउथ दिल्ली के साकेत में ओपन हो गया है। CEO टिम कुक कंपनी के दूसरे स्टोर को सुबह 10 बजे ओपन किया। इस स्टोर के ओपन होने के बाद एपल के 25 देशों में कुल स्टोर्स की संख्या बढ़कर 552 हो गई है।​​​​​​​ पूरी खबर पढ़ने के लिए यहां क्लिक करें...